Marga Tetere
Marga Tetere-Valdmane (dzimusi 1912. gada 28. martā Ogrē, mirusi 1991. gada 10. oktobrī) bija latviešu aktrise un režisore. Mācījusies Latviešu aktieru arodbiedrības teātra skolā. Kā režisore apguvusi Staņislavska sistēmu Maskavas dailes teātrī. Pēc mācībām arodbiedrības skolā sākusi strādāt Dailes teātrī par aktrisi. 1945. gadā pievērsusies režisores darbam, ko mācījusies, būdama Eduarda Smiļģa un Felicitas Ertneres asistente. Iestudējusi Dailes teātrī, Operetes teātrī un Liepājas teātrī, kā arī Ikšķilē un dzimtajā Ogrē. Tāpat veidojusi uzvedumus, kas rādīti Maskavā un Austrālijā.